Genders Worksheet3 - TurtleDiary.com
HOME > KINDERGARTEN WORKSHEETS > ESL EFL WORKSHEETS > GENDERS WORKSHEETS > GENDERSK 3 AdvertisementUpgrade to Remove Ads Belleair Adult Pull-Over Hoodie for Sale by Stephen Whalen
sweatshirts lightning strike florida belleair water clouds Die sirkel van sekularisasie is nou voltooi | Netwerk24
Die sirkel van sekularisasie is nou voltooi
Deur Prof. Johan Janse van Rensburg, Bloemfontein 08 November 2019 00:00
Dekades gelede was die kerk die middelpunt van ’n dorp. Alles het om die kerk en geloof gedraai. Geleidelik het die plek en invloed van die kerk vervaag, soos die dorpe en stede se uitbreiding al hoe verder uitgedy het. Filosowe noem dit ’n proses van sekularisasie.
Suid-Afrika het deur so ’n sekularisering gegaan. Die kerk en teologie se invloed is deur wetenskap, tegnologie, filosofie en sosiale media gerelativeer. Bybelse standpunte het al hoe minder belangrik geword. In die era van die modernisme het wetenskaplike bewyse die kerklike invloed verklein. Met die koms van die postmodernisme is alle waarheid, ook die waarheid van Skrif en kerk, gerelativeer.
TV-programme onderstreep die voltooiing van die siklus. Programme word gekenmerk deur inhoud en inslag wat die Skrif en kerk se waardes uitdaag. Seksuele losbandigheid en buite-egtelike verhoudings is alledaags. Onderhoude word met mense gevoer wat oor hulle seksuele voorkeure gesels. Selfdegeslagverhoudings figureer gereeld, opsigtelik om die publieke opinie daarmee te beïnvloed. Onwelvoeglike taal en geweld het deel van ons “vermaak” geword. Die samelewing het van sekularisasie na sekularisme beweeg.
In sekularisme is dit nie meer kerk teen wêreld nie. Die proses het ook binne die kerk tot voltooiing gegroei. Die interpretasie van die Skrif het so gefragmenteer dat die beginsel van diversiteit elkeen toelaat om binne die kerk te bly al huldig hulle ook oortuigings wat teen die Skrif ingaan. Die Algemene Sinode het selfs besluit dat almal, ongeag hulle seksuele oriëntasie, deel van die kerk se ampte en bedieninge kan wees. Die Skrif het lank reeds hierdie proses voorspel. Slegs dié wat verkies om aan die Skrif as oorkoepelende paradigma vas te hou, kan die invloed van sekularisme oorleef.